**ΕΠΙΧΕΙΡΗΜΑ – ΣΥΛΛΟΓΙΣΜΟΙ**

Επιχείρημα είναι μια σειρά από προτάσεις που συνδέονται μεταξύ τους χωρίς χάσματα και καταλήγουν σε μα τελική πρόταση, που λέγεται συμπέρασμα. Σκοπός του επιχειρήματος είναι ν’ αποδείξει την αλήθεια μιας θέσης/απόφανσης. Οι προτάσεις που οδηγούν στο συμπέρασμα βρίσκονται σε λογικές σχέσεις μεταξύ τους, δηλαδή η επόμενη είναι η λογική ακολουθία της προηγούμενης. Γι’ αυτό και έχουν κάποιους κοινούς όρους, που γίνονται η γέφυρα για τη μετάβαση από τη μια πρόταση στην άλλη.

**ΕΙΔΗ ΣΥΛΛΟΓΙΣΜΩΝ**

Η διαδικασία με την οποία ο νους καταστρώνει ένα επιχείρημα λέγεται συλλογισμός. Οι συλλογισμοί είναι άμεσοι, έμμεσοι, παραγωγικοί, επαγωγικοί, αναλογικοί.

Στον **παραγωγικό συλλογισμό** από το όλον συμπεραίνουμε το επιμέρους.

**Έμμεσοι** είναι οι συλλογισμοί των οποίων το συμπέρασμα προκύπτει από δύο ή περισσότερες προτάσεις-κρίσεις.

π.χ. Οι πλανήτες είναι ετερόφωτα σώματα.

Η γη είναι πλανήτης.

Άρα η γη είναι ετερόφωτο σώμα.

**Άμεσοι** είναι οι συλλογισμοί των οποίων το συμπέρασμα προκύπτει από μία πρόταση-κρίση.

π.χ. Τα φυτά είναι οργανισμοί.

Η μηλιά είναι φυτό.

Άρα η μηλιά είναι οργανισμός.

Στον **επαγωγικό συλλογισμό** από το επιμέρους συμπεραίνουμε για το όλον.

π.χ. Η μηλιά, η αχλαδιά… είναι οργανισμοί.

Η μηλιά, η αχλαδιά… είναι φυτά.

Άρα τα φυτά είναι οργανισμοί.

Στον **αναλογικό συλλογισμό** από το επιμέρους συμπεραίνουμε πάλι για το επιμέρους.

π.χ. Κάποια καλή μαθήτρια θα βραβευτεί.

Η Ελπίδα είναι καλή μαθήτρια.

Άρα η Ελπίδα είναι πιθανό να βραβευτεί.